OpenLLM-France/wikimedia huggingface dataset:
# Allan Alaalatoa

Allan Alaalatoa (Sydney, 1994ko urtarrilaren 28a) australiar errugbilaria da, harroin postuan aritzen dena. 2014tik, Super Rugby txapelketako Brumbies taldean jokatzen du, eta Australiako selekzioan 2016tik. Michael Alaalatoa samoar errugbilariaren anaia da.

## Palmaresa
### Brumbies

* Super Rugby AU
** irabazlea: 2020

## Erreferentziak

* ↑ Allan Alaalatoa. en.espn.co.uk (Noiz kontsultatua: 2022-9-5).
* ↑ Dutton, Chris. Team Alaalatoa logo as Allan and Michael battle in Brumbies-Crusaders clash. Stuff, 2016ko apirilak 21, stuff.co.nz (Noiz kontsultatua: 2022-9-5).

## Kanpo estekak

* Datuak: Q17403308
* Multimedia: Allan Alaalatoa / Q17403308
# Allan Natachee

Allan Natachee Papua Ginea Berriko bere obra inprimatu zuen lehenengo poeta izan zen. Halaber, "Papuako Poeta Laureatua" ezizena du.

## Erreferentziak

* ↑ Nationalism and Papua New Guinea Writing
* ↑ API Review of Books
* Informazioa
* Datuak: Q2837758
# Allan Breck Stewart

Alan Breck Stewart (Eskoziako gaeleraz: Ailean Breac Stiùbhart; 1711-1791) eskoziar soldadu eta matxino jakobita izan zen. Pertsonaia historikoa izateaz gain, Walter Scott eta Robert Louis Stevenson eskoziar idazleen eleberrietan agertzeagatik literatur pertsonai ezaguna ere bilakatu zen, batez ere azken idazlearen Bahitua (1886) eleberriari esker.
Appingo hilketa eta ongorengo bidegabekeria, eta 1745eko Jakobiten matxinadan parte hartzeagatik nabarmendu zen.
# Allan McLeod Cormack

Allan McLeod Cormack (Johannesburg, 1924ko otsailaren 23a - Winchester, Massachusetts, 1998ko maiatzaren 7a) hegoafrikar-estatubatuar fisikaria izan zen. 1979ko Medikuntzako Nobel Saria jaso zuen Godfrey Hounsfieldekin batera Ordenagailu bidezko Tomografia Axialan egindako lanarengatik.
Fisika ikasi zuen Lurmutur Hiriko Unibertsitatean eta doktoretza egin zuen Cambridgeko Unibertsitatean. 1956an AEBetara joan zen bizitzera bere emazte estatubatuarrarekin. Irakasle lana aurkitu zuen Massachusettseko Tufts Unibertsitatean eta 1966an herritartasun estatubatuarra jaso zuen. Bere lan nagusia partikulen fisika izan zen arren, x izpiez ere interesatu zen. Interes hori 1971ko TC eskanerraren eta horren ondoriozko Nobel Sariaren garapenean sortu zen.

## Kanpo estekak

* Datuak: Q223542
* Multimedia: Allan McLeod Cormack / Q223542
# Adamantea

Adamantea greziar mitologian, bertsio batzuen arabera, Zeus hazten lagundu zuen lamia bat zen, bere aita Kronosengandik ezkutatuz.
Gea bere amak eginiko profeziaren erantzun bezala, Kronosek, bere seme-alabak, jaio ahala jaten zituen. Reak, Zeusen ama eta Kronosen emaztea, azken hau engainatu zuen, pixoihaletan bildutako harri bat emanez, Zeusen ordez, hau, Adamanteari emanez. Kronosek lurra, itsasoa eta zeruetan gobernatzen zuenez, Adamanteak Zeus ezkutatzea lortu zuen soka batekin zuhaitz batetatik zintzilikatuz, honela, zerua, lurra eta itsasoaren artean zintzilik geratuz, eta, beraz, bere aitarekiko erabat ikustezin bihurtuz.
Egileren batzuk, Adamantea, Amaltearen beste izen bat bezala hartzen dute.

## Kanpo estekak

* Datuak: Q2718640
# Adamantina

Adamantina Brasilgo udalerri bat da, São Pauloko estatuan kokatua. 35.111 biztanle ditu 411,987 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1637498
* Multimedia: Adamantina / Q1637498
# Adamantios Androutsopoulos

Adamantios Androutsopoulos (grezieraz: Αδαμάντιος Ανδρουτσόπουλος; Psari, Mesenia, 1919ko abuztuaren 20a – Atenas, 2000ko azaroaren 10a) greziar abokatu, irakasle eta politikaria izan zen. Greziako lehen ministroa izan zen 1973tik 1974ra.
Atenasko eta Chicagoko unibertsitateetan ikasi zuen. Barne eta Finantza ministroa izan zen Georgios Papadopulosek zuzendutako Koronelen diktaduraren garaian. 1973an Papadopulos boteretik kendu ondoren, Androutsopoulos gobernuburu eta Finantza ministro izendatu zuten 1974an erregimen demokratikoa berreskuratu arte.
# Adama

Adama (oromoeraz: Adaamaa edo Hadaamaa; amhareraz: አዳማ, Ädama) edo Nazret (amhareraz: ናዝሬት, Nazret) erdialdeko Etiopiako hiria da, Oromia eskualdeko hiriburu ohia. 1.712 metroko garaieran dago, Addis Abebatik 99 kilometro hego-ekialdera. 2015ean 324.000 biztanle zituen.

## Klima

Adamak sabanako klima du, Aw, Köppen klima sailkapenaren arabera.
Datu klimatikoak (Adama) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 27 | 28.1 | 29.6 | 30.1 | 30.5 | 29.6 | 24.4 | 26.1 | 27.5 | 27.9 | 26.7 | 25.7 | 27.8 |
| Batez besteko tenperatura (ºC) | 19.2 | 20.4 | 21.9 | 22.6 | 22.5 | 22.4 | 18.4 | 20.6 | 21.1 | 20.1 | 18.7 | 18.1 | 20.5 |
| Batez besteko tenperatura minimoa (°C) | 11.4 | 12.8 | 14.3 | 15.2 | 14.6 | 15.3 | 12.5 | 15.1 | 14.7 | 12.3 | 10.8 | 10.6 | 13.3 |
| Pilatutako prezipitazioa (mm) | 11 | 22 | 45 | 58 | 43 | 74 | 201 | 210 | 101 | 24 | 13 | 7 | 809 |
| Euri egunak (≥ 1 mm) | 0 | 0 | 2 | 2 | 4 | 7 | 15 | 14 | 10 | 3 | 1 | 0 | 58 |
| Iturria (1): Climate-Data.org ||||||||||||||
| Iturria (2): Storm247 (euri egunak) ||||||||||||||

## Erreferentziak

* ↑ Ethiopia: Regions, Major Cities & Towns - Population Statistics. citypopulation.de (Noiz kontsultatua: 2017-10-4).
* ↑ Climate: Adama - Climate graph, Temperature graph, Climate table. en.climate-data.org (Noiz kontsultatua: 2017-10-5).
* ↑ Weather for Adama, Ethiopia - Climate. Storm247 (Noiz kontsultatua: 2017-10-5).

## Kanpo estekak

* Datuak: Q351427
* Multimedia: Adama / Q351427
# Adamantios Korais

Adamantios Korais (grezieraz: Ἀδαμάντιος Κοραῆς; Esmirna, Anatolia, 1748ko apirilaren 27a - Paris, 1833ko apirilaren 6a) greziar humanista izan zen. Greziako literatura modernoaren aitzindaria eta greko hizkuntza modernoaren eraberritzaile nagusia izan zen. Montpellierren egin zituen Medikuntzako ikasketak, baina bukatu gabe utzi, eta Greziaren independentziaren aldeko lanetan murgildu zen. Lehen idatzietan Hipokrates eta Teofrastoren lanak itzuli zituen greko modernora, eta Greziako Literaturako Liburuak eta Parerga izeneko bildumak eskaini zituen 1895-1827 urte-bitartean. 1728-1835 urteetan, greko modernoaren lehen hiztegia eman zuen Atakta izenburuaz. XVIII. mendeko liberalismoan hezi zen eta ez zituen onartu Eliza ortodoxoaren edota Bizantziar Inperioko idatzien oinarriak greko modernoa moldatzerakoan. Parisen eman zituen Koraisek urte asko; han sortu zuen Filohelendarren Elkartea (Société Philhellénique de Paris) eta idatzi asko idatzi zuen Greziaren independentziaren alde.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q319635
* Multimedia: Adamantios Korais / Q319635
# Adamawa

Adamawa hitzak honako adierak ditu:

## Tokiak

* Adamawa goi-ordokia, Afrika erdialdeko mendigunea.
* Adamawa, Kamerungo probintzia
* Adamawa, Nigeriako estatua
* Adamawa emirerria, Modibo Adamak sortua

## Besteak

* Adamawa hizkuntzak, Adamawa goi-ordokiam mintzatzen diren hizkuntza taldea
* Adamawa arraza, Adamawa goi-ordokiko behi arraza bat.
# Adamawa (Kamerungo eskualdea)

Adamawa (frantsesez: Région de l'Adamaoua) Kamerungo 10 eskualdeetako bat da. 63.701 kilometro koadroko eremua hartzen du, eta 1.201.000 biztanle zituen 2015ean. Ngaundere da hiriburua.

## Geografia

Ekialdean Erdialdeko eta Ekialdeko probintziekin du muga, Iparraldeko probintziarekin iparraldean, Nigeria eta Ipar-mendebaldeko probintziarekin mendebaldean, eta Afrika Erdiko Errepublikarekin ekialdean. Lurralde menditsua da, Adamawa goi-ordokian kokatua, iparraldeko sabana eremua eta hegoaldeko oihan eremua banatzen dituena.

## Erreferentziak

* ↑ Cameroon. citypopulation.de (Noiz kontsultatua: 2022-3-1).

## Kanpo estekak

* Datuak: Q351514
* Multimedia: Adamaoua / Q351514
# Adama Barrow

Adama Barrow (Mansajang Kunda, 1965eko otsailaren 15a) gambiar politikari eta higiezinen sustatzailea da, Gambiako Errepublikako presidentea 2017ko urtarriletik.

## Bizitza

Adama Barrow Basa Santa Suren ondoan dagoen Mankamang Kunda herrian jaio zen 1965eko otsailaren 15ean. Crab Island Secondary School-en eta Musulman High School-en ikasi zuen, azken horretan dirulaguntza bati esker. Ondoren, Alhagie Musa Njie & Sons, Gambiako energia konpainiarentzat lan egin zuen, eta salmenta-buru postua erdietsi zuen bertan. 2000ko hamarkadaren hasieran, Londresera joan zen higiezinen kudeaketa ikastera; garai hartan, segurtasun zaindari gisa lan egin zuen. 2006an Gambiara itzulirik, Majum Real Estate enpresa sortu zuen, eta haren zuzendari exekutiboa izan zen 2016ra arte.
Alderdi Demokratiko Batuaren kide 2007tik, 2016ko hauteskundeetarako presidentegai hautatu zuen oposizioko zazpi alderdik eratutako koalizioak. Abenduaren 1ean egindako bozak irabazi zituen, botoen % 43,9 eskuratuta; agintean 22 urte zeramatzan Yahya Jammehek botoen % 40,4 lortu zituen, eta azaldu zuen porrota onartuko zuela. Gerora, ordea, iritziz aldatu zen.
Horiek horrela, NBEren babesa zuen Afrika Mendebaldeko Estatuen Ekonomia Batasunaren armada bat sartu zen Gambian, Jammeh boteretik kentzeko helburuarekin. Adama Barrowek Gambiaren Senegalgo enbaxadan, Dakarren, hartu behar izan zuen presidente kargua eta, ziurgabetasun politikoaren ondorioz, gutxienez 45.000 pertsonak egin zuten ihes Gambiatik Senegalera. 2017ko urtarrilaren 21ean, Jammehek amore eman zuen, eta bost egun geroago Barrow Gambiara itzuli zen gobernua hartzera.

## Erreferentziak

* 1 2 3 Perez Zala, Ander. Jammehek amore eman du, eta Gambian aro politiko berri bat hasi da. Berria, 2017ko urtarrilak 21, CC BY-SA 4.0, berria.eus (Noiz kontsultatua: 2020-12-9).
* ↑ Who Is Adama Barrow?. Kairo News, 2016ko irailak 1, kaironews.com (Noiz kontsultatua: 2020-12-9).
* ↑ Maclean, Ruth, Graham-Harrison, Emma eta Grierson, Jamie. Adama Barrow: from Argos security guard to president of the Gambia. The Guardian, 2016ko abenduak 2, theguardian.com (Noiz kontsultatua: 2020-12-9).
* ↑ Gambiako presidente hautatua herrialdera itzuli da, gobernua hartzera. Berria, 2017ko urtarrilak 27, CC BY-SA 4.0, berria.eus (Noiz kontsultatua: 2020-12-9).

## Kanpo estekak

* Datuak: Q27917049
* Multimedia: Adama Barrow / Q27917049
# Aleksandr Herzen

Aleksandr Ivanovitx Herzen(errusieraz: Алекса́ндр Ива́нович Ге́рцен; Mosku, 1812ko apirilaren 6a - Paris, 1870eko urtarrilaren 21a) errusiar filosofo eta idazlea izan zen. Hasieran Hegelen idealismoaren joerakoa zen; gero materialismora aldatu eta Feuerbach eta Bakuninen ideietara hurbildu zen. Errusiako populismoaren sortzailea izan zen. Ordena sozial eta ekonomikoaren errotiko aldaketa nekazari komunitateetan oin hartuz eta fase kapitalista saihestuz egin zitekeela aldezten zuen. Bere ideiengatik kartzela (1834) eta barne erbestea jasan ondoren, Parisa joan zen (1847). Handik ere egotzi zutelarik (1851), Nizan, Londresen eta Genevan bizi izan zen geroago. 1855-1869 urteetan Ipar izarra eta Kolokol (Ezkila) ezkutuko aldizkariak argitaratu zituen. Errusian zabalkunde handia izan zuten, bigarrenak batez ere. Bere-berea zuen sozialismo utopikoaren gaineko ikuskera obra askotan azaldu zuen: Ideia iraultzaileak Errusian garatzeari buruz (1851), Errusiako herria eta sozialismoa (1855). Literaturan ere, eite politikoa duten zenbait obra idatzi zituen: Nor da erruduna? (1847) eleberria; Krupov doktorea (1847) eta Mika lapurra (1848) ipuinak. Bestalde, 1848ko gertakariak deskribatu zituen Italia eta Frantziako gutunak (1850) obran.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q201221
* Multimedia: Alexander Herzen / Q201221
# Aleksandr Ilitx Ulianov

Aleksandr Ilitx Ulianov (errusieraz Александр Ильич Ульянов; Nizhni Novgorod, 1866ko apirilaren 12a/martxoaren 31 - Shlisselburg, 1887ko maiatzaren 20a/maiatzaren 8a) errusiar iraultzaile bat izan zen, Vladimir Leninen anaia nagusia.

## Biografia

Ilia Ulianov (1831-1886) eta Maria Alexandrovna Blanken (1835-1916) semea eta 5 anai-arrebaren artean nagusia (Aleksandr bera, Dmitri, Maria, Anna eta Vladimir), Aleksandr Simbirskeko eskolan graduatu zen 1883an urrezko dominarekin eta San Petersburgoko Unibertsitatean sartu zen, non natur zientzietan lizentziatu zen eta urrezko domina lortu zuen zoologia arloan eginiko bere lanagatik. Unibertsitatean legez kanpoko biltzar eta manifestaldietan parte hartu zuen, ikasle eta langileei hitzaldiak emateaz gain. 1886an Narodnaja Volja (Herriaren Borondatea) talde terroristako kide bihurtu zen.
1887an Alexandro III.a Errusiakoa tsarra hiltzen saiatu zen talde bateko kide bihurtu zen; arrazoi horregatik, urte horretan bertan Shisselburgen urkatu zuten. Haren exekuzioak eragin handia izan zuen anaia Vladimirrengan (handik zenbait urtera, Sobietar Batasunaren lider eta sortzailea izan zen).

## Ondarea

1972ko ekainaren 13an aurkitu zuen 2112 Ulyanov asteroidea haren omenez izendatu zen.

## Ikus, gainera

* 1917ko Errusiako Iraultza
* Narodnik
* Datuak: Q333241
* Multimedia: Aleksandr Ulyanov / Q333241
# Aleksandr Dziuba

Aleksandr Vladimirovitx Dziuba (errusieraz: Александр Владимирович Дзюба; Rostov Don, 1990eko uztailaren 16a) errusiar hizkuntzalari eta itzultzailea da, gaztelania eta galiziera aztertzen dituena.

## Bizitza

Rostov Don hirian jaio zen 1990ean. Filologia hispanikoa ikasi zuen Errusiako Hegoaldeko Unibertsitate Federalean eta gero irakasle gisa aritu zen. Masterra Cádizko Unibertsitatean egin zuen. Ondoren, Coruñara joan zen Hizkuntza Eskola Ofizialean elkarrizketa-laguntzaile lanetan aritzera. Galizieraz interesatuta, hizkuntza hori ikasten hasi zen.
Gztelaniaren erabilera publizitatean aztertu zuen. Galiziera-errusierazko lehen hiztegia editatu zuen, 11.000 sarrera inguru dituena eta sarean dohainik eskuragarri dagoena. Bigarren edizioa prestatzen du, 40.000 sarrera biltzeko asmoarekin.
Boris Pasternaken Zhivago doktorea eleberria galizierara itzuli zuen eta Galaxia argitaletxeak argitaratu zuen 2024an.

## Lanak
### Artikuluak

* Los juegos de palabras en la publicidad de aerolineas españolas e hispanoamericanas: una propuesta de clasificación (2017)

### Hiztegiak

* Dicionario galego-ruso / Галисийско-русский словарь (2021)

### Itzulpenak

* Doutor Zhivago (2024)

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2024-02-11).
* 1 2 3 4 (Gaztelaniaz) Iglesias, Diego. «Aleksandr Dziuba: "Moitas persoas dos antigos países soviéticos queren aprender galego"» Diario de Pontevedra 2021-08-25 (Noiz kontsultatua: 2024-02-11).
* 1 2 (Gaztelaniaz) «Aleksandr V Dziuba» Academia.edu (Noiz kontsultatua: 2024-02-11).
* 1 2 (Gaztelaniaz) Dziuba, Aleksandr. (2017). «Los juegos de palabras en la publicidad de aerolíneas españolas e hispanoamericanas: una propuesta de clasificación» Colindancias: Revista de la Red de Hispanistas de Europa Central 8: 161-172. ISSN 2393-056X. (Noiz kontsultatua: 2024-02-11).
* 1 2 (Gaztelaniaz) «La Xunta presenta el primer diccionario gallego-ruso» Xunta de Galicia (Noiz kontsultatua: 2024-02-10).
* 1 2 (Galizieraz) «“Doutor Zhivago” xa está dispoñible en galego» Editorial Galaxia 2024-02-06 (Noiz kontsultatua: 2024-02-11).

## Kanpo estekak

* Datuak: Q124497660
# Aleksandr Griboedov

Aleksandr Sergeievitx Griboedov (errusieraz: Александр Сергеевич Грибоедов; Mosku, 1795eko urtarrilaren 15a/urtarrilaren 4a - Teheran, 1829ko otsailaren 11/urtarrilaren 30a) errusiar diplomazialari, antzerkigile, olerkari eta konpositorea izan zen. Filologia ikasi zuen Moskuko Unibertsitatean eta gero armadan sartu zen, husar errejimendu batean. Ondoren, Teherango enbaxadan diplomazialari izendatu zuten. Garai hartan, errusiarren aurkako sentimenduak zeuden Persian, Turkmenchay Itunaren ondorioz. 1829ko otsailaren 11n hiru esklabo armeniar enbaxadan babestu ziren. Griboedovek haiek entregatzeari uko egin zionean, zohikatzak enbaxada eraso zuen eta defendatzaile guztiak sarraskitu zituen. Hurrengo ekainean, Kaukason, Aleksandr Puxkinek Griboedoven gorpuzkiak zeramatzan gurdi batekin topo egin zuen. Gurdia Tbilisira bidean zihoan, non Griboedov lurperatua izan zen, San Davideko monasterioa.
Ospetsu egin zuen lana Asmamema izatearen zoritxarra (errusieraz: Горе от ума, Gore ot Uma) antzezlana da. 1823an idatzia, Errusiako aristokraziaren satira bat da.
* Datuak: Q15001
* Multimedia: Aleksandr Griboyedov / Q15001
# Aleksandr Jakovlev

Aleksandr Nikolaievitx Jakovlev (Koroliovo, Jaroslavl oblasta, 1923ko abenduaren 2a - Mosku, 2005ko urriaren 18a) errusiar politikari, diplomazialari eta historialaria izan zen.
Tropeleko komandantea izan zen Bigarren Mundu Gerran, eta, amaitzean, Sobietar Batasuneko Alderdi Komunistan afiliatu zen. Nikita Khrustxoven agintaldian alderdiko Batzorde Zentraleko kide izendatu zuten, baina atzerrian ikasteko dimisioa eman zuen Fulbright beka batekin, eta 1960an itzuli zen. Leonid Brezhneven agintaldian Agitpropeko zuzendariordea izan zen eta 1977ko Sobietar Konstituzioa idatzi zuen batzordea zuzendu zuen. Kanadako enbaxadore kargura degradatu zuten Sobietar Batasunaren barruan nazionalismo etnikoaren aurka zegoelako.
1980ko hamarkadan itzuli zen, eta Mikhail Gorbatxoven sostengu nagusietako bat bihurtu zen. Kritika gogorrak jaso zituen erreformen aurkarien aldetik, eta dimisioa eman zuen 1991ko estatu-kolpea baino bi egun lehenago. Kolpearen garaian, demokraziaren aldeko indarren alde egin zuen, eta, ondoren, Boris Jeltsinen alde, Vladimir Putinen aurkari bihurtu aurretik.
* Datuak: Q312469
* Multimedia: Alexander Nikolaevich Yakovlev / Q312469
# Aleksandr Glazunov

Alexander Konstantinovitx Glazunov (errusieraz: Алекса́ндр Константи́нович Глазуно́в, 1865eko abuztuaren 10 – 1936ko martxoaren 21) Errusiako musikagile, musika irakasle eta orkestra-zuzendaria izan zen, Errusiar Erromantizismoaren amaierako garaian. San Peteresburgoko Kontserbatorioko zuzendaria izan zen 1905etik, 1928ra, erakunde hori lehenengo Petrogradeko Kontserbatorioan bilakatu zuen eta, ondoren, Leningradoko Kontserbatorioan, Errusiako Iraultzaren ostean. 1930. urterarte izan zen zuendari, nahiz eta 1928an Sobietar Batasunetik alde egin zuen eta ez zen inoiz gehiago itzuli. Bere ikaslerik nabarmenena Dmitri Xostakovitx izan zen. XIX. mendeko Errusiako Eskola Handiaren azkeneko kidea izan zen.
Rimski-Korsakov musikagile ospetsuarekin egin zituen ikasketak. 1882an, hamazazpi urte zituela, idatzi zuen aurreneko sinfonia. Zortzi sinfonia idatzi zituen, hiru ballet, zazpi poema sinfoniko, oberturak, kontzertu bat biolinerako, bi kontzertu pianorako, sonatak, eta abar. Dena den, Urtaroak balleta du lanik entzutetsuena.
Nazionalismoa eta kosmopolitanismoa errusiar musikan uztartzen egin zuen lanagatik ezaguna da. Mily Balakireven nazionalismoa eta Alexander Borodinen epika nahastea lortu zuen, bien jarraitzaile izanda. Bere beste influentzien artean Nikolai Rimsky-Korsakov, Piotr Ilitx Txaikovski eta Sergei Taneiev zeuden. Sergei Prokofiev eta Xostakovitxen arabera bere musika zaharra zen, baina bere garaian influentzia nabarmena izan zen, eta ospe handiko musikagilea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q25872
* Multimedia: Alexander Glazunov / Q25872
# Aleksandr Gorxkov

Aleksandr Georgievitx Gorxkov (errusieraz: Александр Георгиевич Горшков; Mosku, 1946ko urriaren 8a - ibidem, 2022ko azaroaren 17a) errusiar patinatzaile-artistikoa izan zen. Sobietar Batasuneko taldean lehiatu zen.
Sei urterekin hasi zen patinatzen. 1966an Liudmila Pakhomovarekin entrenatzen hasi zen. 1970ean lehen munduko txapelketa irabazi zuten eta urte horretan bertan ezkondu ziren. 1976an txapeldun olinpikoak izan ziren eta, gainera, munduko sei txapelketa eta Europako beste sei irabazi zituzten. 1977an erretiratu ziren eta Liudmila leuzemiak jota hil zen 1986an.

## Emaitzak

(Pakhomovarekin)
| Ekitaldia | | 67–68 | 68–69 | 69–70 | 70–71 | 71–72 | 72–73 | 73–74 | 74–75 | 75–76 |
| Neguko Olinpiar Jokoak | | | | | | | | | | 1. |
| Munduko Txapelketa | 13. | 6. | 2. | 1. | 1. | 1. | 1. | 1. | | 1. |
| Europako Txapelketa | 10. | 5. | 3. | 1. | 1. | 2. | 1. | 1. | 1. | 1. |
| Moscow News Saria | | | | 1. | 1. | 1 | 1 | | 1. | 1. |
| Sobietar Batasuneko Txapelketa | 2. | 2. | 1. | 1. | 1. | | 1. | 1. | 1. | |
|- ! Ekitaldia ! 1954–55 ! 1955–56 ! 1956–57 ! 1957–58 ! 1958–59 ! 1959–60 ! 1960–61 ! 1961–62 ! 1962–63 ! 1963–64 |- | align=left | Neguko Olinpiar Jokoak || || || || || || 9. || || || || bgcolor=gold | 1. |- | align=left | Munduko Txapelketa || || || || 13. || || 8. || || bgcolor=silver | 2. || bgcolor=silver | 2. || bgcolor=silver | 2. |- | align=left | Europako Txapelketa || || || || 10. || 7. || 4. || || bgcolor=silver | 2. || bgcolor=silver | 2. || bgcolor=silver | 2. |- | align=left | Sobietar Batasuneko Txapelketa || bgcolor=cc9966 | 3. || 4. || bgcolor=silver | 2. || bgcolor=silver | 2. || bgcolor=silver | 2. || || bgcolor=silver | 2. || bgcolor=gold | 1. || bgcolor=gold | 1. || bgcolor=gold | 1.

## Kanpo estekak

* Datuak: Q1393578
* Multimedia: Aleksandr Gorshkov / Q1393578
# Aleksandr Karelin

Aleksandr Alexandrovitx Karelin (errusieraz: Александр Александрович Карелин, Novosibirsk, 1967ko irailaren 19a), kirolari, politikari eta Errusiar Federakundeko borrokalari olinpiar ohia. Urrezko domina irabazi zuen 1988, 1992 eta 1996ko Olinpiar Jokoetan. Errusiar hartza, Aleksandr Handia eta Esperimentua ezizenarekin, 1987tik 2000ra garaitu gabe mantendu zen nazioarteko lehiaketetan, Rulon Gardnerren aurka galdu zuen arte Sidneyko Olinpiar Jokoetan (2000).
Bere ikaragarrizko indarragatik eta borrokalari olinpiar gisa izandako arrakastagatik goretsia izan da. Borroka grekoerromatarrak izan duen borrokalari onenetarikotzat hartzen da. Borroka libre profesionalean ere parte hartu zuen. 1999. urtean, Akira Maedaren aurka borrokatu zuen, eta 2'5 milioi dolar irabazi zituen.

## Politika

Karelin 2000. urtean erretiratu zen borrokalari libre gisa, eta ibilbide politikoa hasi zuen. Errusia Batua alderdiko kide egin zen, eta Novosibirskeko oblasteko ordezkari izan zen Estatu-Duman 1999 eta 2003an. 2007an Dumako ordezkari hautatua izan zen Stavropoleko lurraldean. Bestalde, gaur egun, Dumako nazioarteko arazoen batzordeko kide da.

## Kanpo estekak

* (Errusieraz) Webgune ofiziala
* (Ingelesez) Aleksandr Karelini elkarrizketa
* (Ingelesez) Aleksandr Karelini buruzko biografia
* Datuak: Q187247
* Multimedia: Aleksandr Karelin / Q187247